CELEX: 62013TN0045
Language: fi
Date: 2013-01-29 00:00:00
Title: Asia T-45/13: Kanne 29.1.2013 — Rose Vision ja Seseña v. komissio

22.6.2013   
            
            
               FI
            
            
               Euroopan unionin virallinen lehti
            
            
               C 178/10
            
         Kanne 29.1.2013 — Rose Vision ja Seseña v. komissio
   (Asia T-45/13)
   2013/C 178/19
   Oikeudenkäyntikieli: espanja
   
      Asianosaiset
   
   
      Kantajat: Rose Vision, SL (Seseña, Espanja) ja Julián Seseña (Pozuelo de Alarcón, Espanja) (edustajat: asianajaja M. Muñiz Bernuy ja asianajaja Á. Alonso Villa)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan päätökset sovittujen maksujen keskeyttämisestä
            
         
               —
            
            
               poistamaan Rose Visión, S.L:n poissulkemisia koskevasta keskustietokannasta ja ennakkovaroitusjärjestelmästä (EWS)
            
         
               —
            
            
               velvoittamaan vastaajan maksamaan vahingonkorvausta 5 000 624 euroa.
            
         
      Oikeudelliset perusteet ja pääasialliset perustelut
   
   Toinen kantajista — yritys, joka toimii pääasiallisesti televiestinnän, tutkimuksen ja kehityksen (T&K) sekä televiestintää, tutkimusta ja innovaatiota koskevien neuvontapalvelujen alalla — on työskennellyt lukuisissa hankkeissa komission kanssa vuodesta 2002.
   Nyt kyseessä olevan kanteen taustalla on kaksi tilintarkastusta, jotka toteutettiin kantajayrityksessä helmi-huhtikuussa vuonna 2011. Tilintarkastuskertomusten mukaan kantajayritys on syyllistynyt lukuisiin laiminlyönteihin ja sääntöjenvastaisuuksiin, jotka ovat suoritettavien maksujen keskeyttämisen perusteena.
   Kantajien mielestä tällaiset väitteet eivät vastaa todellisuutta. Kantajien mukaan on nimittäin niin, että kun toista edellä mainituista tilintarkastuskertomuksista tarkastellaan huolellisesti, on mahdollista huomata, että sen tarkoituksena on perusteeton hyökkäys kantajia kohtaan niiden maineen pilaamiseksi. Niinpä kyseinen tilintarkastuskertomus perustuu enimmäkseen varmentamattomiin tietoihin. Tällaisessa komission toiminnassa on kyse tutkinnasta, finanssivalvonnasta tai verotarkastuksesta pikemminkin kuin tilintarkastuksesta, jossa tiedot on varmennettava ja lähteiden luotettavuus varmistettava.
   Tämä kaikki on aiheuttanut kantajayritykselle vakavaa vahinkoa, joka ei ole luonteeltaan pelkästään taloudellista vaan kyse on myös vahingosta sen ammatilliselle maineelle ja uskottavuudelle.